CELEX: 32008R0393
Language: hu
Date: 2008-04-30 00:00:00
Title: A Bizottság 393/2008/EK rendelete ( 2008. április 30.) az asztaxantin-dimetil-diszukcinát takarmányadalékként való engedélyezéséről (EGT-vonatkozású szöveg)

1.5.2008   
            
            
               HU
            
            
               Az Európai Unió Hivatalos Lapja
            
            
               L 117/20
            
         
      A BIZOTTSÁG 393/2008/EK RENDELETE
   
   (2008. április 30.)
   az asztaxantin-dimetil-diszukcinát takarmányadalékként való engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékok takarmányokban történő felhasználásának engedélyezéséről, az engedélyek kibocsátásának feltételeiről, illetve a kapcsolódó eljárásokról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „érzékszervi tulajdonságokat javító adalékok” kategóriába sorolandó asztaxantin-dimetil-diszukcinát készítmény lazacok és pisztrángok takarmányadalékaként való engedélyezésére vonatkozik.
            
         
               (4)
            
            
               Az Európai Élelmiszer-biztonsági Hatóság (a továbbiakban: a hatóság) 2007. október 17-i véleményében (2) megállapította, hogy az asztaxantin-dimetil-diszukcinát nincs káros hatással az emberi vagy az állati egészségre, illetve a környezetre. A hatóság továbbá arra a következtetésre jutott, hogy az asztaxantin-dimetil-diszukcinát nem jelent más olyan kockázatot, amely az 1831/2003/EK rendelet 5. cikkének (2) bekezdése értelmében kizárná az engedélyezést. Úgy véli, hogy a forgalomba hozatalt követően különleges nyomonkövetési követelményekre nincs szükség. A vélemény hitelesíti az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmányadalék analitikai módszeréről szóló jelentést is.
            
         
               (5)
            
            
               Az említett készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „érzékszervi tulajdonságokat javító adalékok” kategóriába és az „a) ii. Színezékek, takarmányozás esetén az állati eredetű élelmiszert megszínező anyagok” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezve van.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. április 30-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  A takarmányban használt adalékokkal és termékekkel vagy anyagokkal foglalkozó tudományos testületnek a lazacok és pisztrángok takarmányadalékaként használt Carophyll® Stay-Pink (asztaxantin-dimetil-diszukcinát) biztonságosságáról és hatásosságáról szóló véleménye. Elfogadva: 2007. október 17-én. The EFSA Journal (2007) 574., 1–25. o.
   
      MELLÉKLET
      
                  Az adalék azonosítószáma
               
               
                  Az engedély jogosultjának neve
               
               
                  Adalék
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  Kategória: érzékszervi tulajdonságokat javító adalékok. Funkcionális csoport: a) ii. Színezékek, takarmányozás esetén az állati eredetű élelmiszert megszínező anyagok
               
            
                  2a(ii) 165
               
               
                  —
               
               
                  Asztaxantin-dimetil-diszukcinát
               
               
                  
                               
                           
                           
                              Hatóanyag:
                              
                                           
                                       
                                       
                                          Asztaxantin-dimetil-diszukcinát
                                          (C50H64O10, CAS-szám: 578006-46-9)
                                       
                                    
                                           
                                       
                                       
                                          Asztaxantin-dimetil-diszukcinát > 96 %
                                       
                                    
                                           
                                       
                                       
                                          Más karotinoidok: < 4 %
                                       
                                    
                        
                               
                           
                           
                              Az adalék összetétele:
                              Szerves mátrixban
                           
                        
                               
                           
                           
                              Tisztasági követelmény:
                              
                                           
                                       
                                       
                                          Trifenilfoszfin-oxid (TPPO) ≤ 100 mg/kg adalék
                                       
                                    
                                           
                                       
                                       
                                          Diklórmetán: ≤ 600 mg/kg adalék
                                       
                                    
                        
                               
                           
                           
                              Analitikai módszerek
                              UV detektoros nagyteljesítményű folyadék-kromatográffal (HPLC) (1)
                              
                           
                        
               
                  Lazac és pisztráng
               
               
                  —
               
               
                  —
               
               
                  138
               
               
                  
                              1.
                           
                           
                              Az alkalmazás 6 hónapos kortól vagy 50 g testsúlytól engedélyezett
                           
                        
                              2.
                           
                           
                              A haleledelben történő alkalmazáshoz az adalékot készítmény formájában kell használni, megfelelően stabilizálva az engedélyezett antioxidánsokkal. Amennyiben a készítmény etoxikvint tartalmaz, az etoxikvin-tartalmat a címkén fel kell tüntetni.
                           
                        
                              3.
                           
                           
                              Amennyiben az asztaxantin-dimetil-diszukcinátot kantaxantinnal vagy más asztaxantin-forrásként szolgáló anyaggal keverik, a keverék teljes koncentrációja nem haladhatja meg a 100 mg asztaxantin-egyenérték/kg (2) értéket a teljes értékű haleledelben.
                           
                        
               
                  2018. május 21.
               
            
         (1)  Az analitikai módszerek részletes leírása a közösségi referencialaboratórium honlapján található: www.irmm.jrc.be/crl-feed-additives
      
         (2)  1,38 mg asztaxantin-dimetil-diszukcinát 1 mg asztaxantinnak felel meg.